CONVENIO COLECTIVO PARA O PERSOAL DA CONTRATA DE XESTIÓN DO SERVIZO PÚBLICO DA CONSERVACIÓN E REPOSICIÓN DE PARQUES INFANTÍS, ÁREAS BIOSAUDABLES, DEPORTIVAS, XIMNÁSTICAS E MOBILIARIO URBANO DO CONCELLO DE VIGO, ADSCRITO A FERROVIAL SERVICIOS, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 06/03/2018)

Visto o Acordo da Comisión Negociadora polo que se aproba o texto do convenio colectivo para o persoal da contrata de xestión do servizo público da conservación e reposición de parques infantís, áreas biosaudables, áreas deportivas, ximnásticas e mobiliario urbano do concello de Vigo, adscrito á empresa FERROVIAL SERVICIOS, S. A., subscrito en representación da parte económica, por unha representación da empresa, e da parte social, polo delegado de persoal, en data 12 de decembro do 2017. Primeiro.- Dito Convenio foi presentado na Xefatura Territorial de Vigo en data 21 de decembro do 2017. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades á Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe Territorial Ignacio Rial Santomé O presente convenio é de aplicación exclusiva a tódolos traballadores/as adscritos ao servizo público da conservación e reposición de parques infantís(P. I. a partir de agora), areas biosaudables (A. B. a partir de agora), áreas deportivas e ximnásticas (A. D. e X. a partir de agora) e mobiliario urbano (M. U. a partir de agora) do Concello de Vigo, que a empresa FERROVIAL SERVICIOS SA, actual contratista, ou a empresa que a poda substituír, ten concertado co Concello de Vigo. Este Convenio terá unha duración de dous anos, contados de 1 de xaneiro de 2016 ao 31 de decembro do ano 2018. Entrará en vigor o día da súa sinatura, se ben os seus efectos económicos pactados terán efecto retroactivo ó 1 de xaneiro de 2016 en tódolos conceptos. O presente convenio considerarase automaticamente denunciado unha vez rematada a vixencia, sen necesidade de aviso previo. O vixente convenio con independencia da súa vixencia prevista, manterá a súa aplicación ata que sexa substituído por un convenio do mesmo ámbito. O presente documento unha vez que entre en vigor, constitúe un todo único e indivisible con base no equilibrio das recíprocas prestacións as que se obrigan as partes e como tal será obxecto de consideración conxunta. É o traballador/a que estará ao fronte da equipa de traballadores/as dos grupos 2 e 1, ostentando o mando sobre eles; este traballador/a organiza e distribúe os traballos e efectúa o control dos seus rendementos, adaptando estes traballos á avaliación de riscos da empresa. O encargado/a capataz posúe coñecementos suficientes para desempeñar a actividade, entendendo que estes coñecementos foron adquiridos mediante formación ou experiencia respecto á xestión e normativa de PI, AB, ADeX e mobiliario urbano. Ademais, debe ter coñecementos administrativos e técnicos. É o traballador/a que ten dominio do oficio, realizando as seguintes funcións: É o/a traballador/a que realiza traballos consistentes en esforzo físico, as funcións propias de esta categoría son: É o/a responsable do bo uso, limpeza e mantemento das máquinas e ferramentas que utilice para a realización do seu traballo. Poderá concertarse por escrito un período de proba, que en ningún caso poderá exceder de seis meses para os traballadores/as Grupo 1, nin dun mes natural para os demais traballadores/as dos Grupos 2 e 3. O empresario e o traballador/a están respectivamente obrigados a realizar as experiencias que constitúen o obxecto da proba. Será nulo o pacto que estableza un período de proba cando o traballador/a teña xa desempeñado as mesmas funcións con anterioridade na empresa baixo calquera modalidade de contratación. Durante o período de proba, o traballador/a terá os dereitos e obrigas correspondentes á súa categoría profesional e ao posto de traballo que desempeñe, como se fose de cadro de persoal, excepto os derivados da resolución da relación laboral, que poderá producirase a instancia de calquera das partes durante o seu transcurso. Transcorrido o período de proba sen que se producise o desistimento, o contrato producirá plenos efectos computándose o tempo dos servizos emprestados na antigüidade do traballador/a na empresa. A situación de Incapacidade Temporal que afecte ao traballador/a durante o período de proba, interrompe o cómputo do mesmo, sempre que se produza acordo entre ambas partes. A empresa mediante o seu sistema de contratación garantirá a máxima estabilidade nos postos de traballo. Ante novas contratacións a Empresa dará prioridade as persoas que traballaran anteriormente e mostrado un rendemento adecuado. A empresa comprometese a non contratar ao través de Empresas de traballo temporal. O posto de traballo será o máis cércano ao seu domicilio sempre que os traballadores/as o soliciten e sexa posible. O persoal que desexe cesar voluntariamente na empresa deberá comunicalo cun período de antelación mínimo de sete días naturais. O contravimento do prazo da comunicación ocasionará unha dedución na súa liquidación de finiquito correspondinte aos días que se deixase de preavisar. A notificación de cese, se realizará por escrito, que o traballador/a asinará por duplicado devolvéndolle un exemplar ao interesado. Os finiquitos carecerán de efectos liberatorios se, logo de petición escrita do interesado/a, non estivera visado polo Comité de Empresa, Delegado/a de Persoal ou, no seu defecto, polo Sindicato ó que estea afiliado o/a traballador/a. O computo anual de horas traballadas será de 1752, distribuídas en xornadas de 40 horas semanais. O horario de traballo será de luns a venres de forma intensiva pola mañá, de 07:00 a 15:00 horas. En caso de facer servizos noutras quendas, en sábados, domingos e festivos, faranse contratación para elo e respectando o horario matinal. A Empresa poderá contratar de forma específica para as tarefas de sábados, domingos e festivos, e para cubrir as necesidades particulares do servizo, o destinar aos mesmos, persoal disposto voluntariamente. Consideraranse como días non laborábeis tódolos sábados, domingos e festivos do ano, asemade o 24, 31 de Decembro e 5 Xaneiro, para todo o persoal incluído o que está na fin de semana. Se algún destes días coincide en sábado ou domingo, se pasarán ao día laborable inmediatamente anterior. O tempo de traballo efectivo se computará de modo que, tanto ao comezo como ao final da xornada diaria, o traballador/a se atope no seu posto de traballo e adicado ao mesmo. Os/as traballadores/as gozarán dentro da súa xornada, dun descanso de 20 minutos por xornada completa traballada, que se considerará como tempo efectivamente traballado. A xornada máxima diaria non poderá superar as 9 horas de traballo efectivo. Se a empresa, de acordo cos representantes dos traballadores/as elaborarán o calendario laboral, debendo expo-lo en lugar visíbel en todos os centros de traballo, exceptuando cuestións de forza maior respectando a xornada anual. Entre o remate dunha xornada e o comezo da seguinte, mediarán, como mínimo doce horas. O persoal adscrito ao presente convenio gozará de 22 días laborais de vacacións retribuídas, ou a parte proporcional que lle corresponda en función do tempo traballado. As vacacións gozaranse durante os meses de Xuño a Setembro, ámbolos dous inclusive. A tal fin confeccionarase un calendario de vacacións que será rotativo. Non poderán coincidir ó mesmo tempo dous o máis traballadores/as de vacacións por un período superior a cinco días hábiles. As vacacións no poderán comezar en sábado, domingo, festivo ou día de descanso. Os traballadores/as poderán trocar entre si, e dentro da mesma categoría, dos que lles corresponden anualmente dentro do período de vacacións, dito troco deberá comunicarse antes da confección definitiva do calendario das vacacións anuais. A retribución no período de vacacións será o tódolos conceptos salariais (Salario Base + Antigüidade + Plus Convenio), excepto as extrasalariais. Cando o período de vacacións fixado no calendario da empresa coincida no tempo cunha incapacidade temporal de calquera causa, as persoas poderán gozar de dito período en datas diferentes unha vez rematados os permisos aínda que o ano natural tivera aspirado. O período de vacacións non poderá ser compensado en ningún caso. No caso de hospitalización durante o período das súas vacacións o empregado terá dereito a que lle sexa compensado os días de internamento debidamente xustificados. No momento que sexa publicado o calendario laboral anual, nun prazo dun mes a partir da data de publicación, a empresa e a representación legal dos traballadores/as negociarán un calendario de vacacións antes de que remate dito ano. As horas extraordinarias son de carácter voluntario. Só faranse horas extraordinarias, debidas a forza maior, que veñan esixidas pola necesidade de reparar sinistros u outros análogos cuxa non realización produza evidentes e graves prexuízos a propia empresa ou a terceiros, e as de carácter estrutural. En relación co obxectivo de estimular a creación de emprego a través da redución de horas extraordinarias, as partes coinciden na importancia do estrito cumprimento do ET. No caso de facerse horas extraordinarias serán aboadas nas seguintes contías: -Horas Extraordinarias ao prezo de: Hora Extra 14,70€ 14,95€ 15,20€ No caso que as horas se efectúen en: sábados, domingos e festivos aboarase o Plus de Festivo, que será aboado nas seguinte contía: Plus Festivo 50,77€ en 8 horas 51,64€ en 8 horas 52,52€ en 8 horas O número de horas extraordinarias non poderá ser superior a 80 ao ano. Para os traballadores/as que pola modalidade ou duración do seu contrato realicen unha xornada en cómputo anual inferior á xornada xeral na empresa, o número máximo anual de horas extraordinarias se reducirán na mesma proporción que existe entre esas xornadas. A realización de horas extraordinarias se rexistrará día a día e totalizaranse semanalmente, entregando copia do resumo semanal ao traballador /a no parte correspondente. Para que os representantes legais dos traballadores/as podan controlar as horas extraordinarias que se realicen, as empresas farán entrega de copia-resumen mensual das horas realizadas. As horas extraordinarias serán compensadas preferentemente con descansos: As horas extras que se compensen con descanso, serán compensadas no mes seguinte a súa realización. As horas extras que se fagan no mes de novembro non se poderán compensar no mes de decembro polo que a súa compensación terá que pasarse ao mes de xaneiro. O/a traballador/a, avisando coa posible antelación, poderá faltar ao traballo, con dereito a remuneración, por algún dos motivos e durante o tempo que a continuación se expón: En todos os supostos de licenzas contemplados no presente artigo o inicio do goce da licenza debe coincidir co inicio do feito causante, salvo nos casos de hospitalización nos que a licenza poderá ser gozada posteriormente, pero a condición de que nese momento persista o feito causante, é dicir, a hospitalización do parente ata o segundo grao de consanguinidade ou afinidade, podendo gozarse neste último caso, a elección do/a traballador/a, en días sucesivos ou non e sempre que medie o suficiente preaviso. En todos os supostos contemplados neste artigo, recoñecerase o dereito a licenza retribuída tanto aos matrimonios convencionais como ás parellas de feito legalmente rexistradas nos rexistros públicos creados ou que poidan crearse para o efecto en calquera ámbito xeográfico ou, en defecto destes últimos, ás acreditadas mediante escritura pública notarial outorgada conxuntamente, debéndose demostrar de forma fehaciente ante a empresa os requisitos establecidos anteriormente para o correspondente goce da licenza. Nos supostos da licenza contemplada no apartado 1 do presente artigo, o/a traballador/a deberá entregar á empresa solicitude escrita, achegando os documentos xustificativos da súa situación, no prazo máximo dun mes contado a partir do día seguinte ao da inscrición da unión estable, prescribindo en caso contrario o seu dereito. Os/as traballadores/as cun ano de servizo na Empresa poderán solicitar a excedencia voluntaria por un prazo superior a catro meses e inferior a cinco anos. Os/as traballadores/as que gozasen dunha excedencia voluntaria e queren acollerse a outra deberán deixar transcorrer alúmenos un ano desde o remate da primeira excedencia para que a Empresa lla conceda. As peticións de excedencia serán resoltas pola Empresa nun prazo máximo de quince días. Se o/a traballador/a non solicitase o reingreso cun aviso previo de 30 días, perderá o dereito do posto na Empresa, sendo admitido inmediatamente no caso de cumprir tal requirimento na mesma categoría e posto que tiña cando a solicitou. Cando o/a traballador/a o solicite, a excedencia estará condicionada a que haxa vacante no seu grupo profesional; se non existise vacante no seu grupo e si no inferior, o excedente poderá optar entre ocupar esta praza co salario a ela correspondente ata que se produza unha vacante no seu grupo profesional, ou non reingresar ata que se produza dita vacante. Igualmente, no suposto de que houbese vacante en unha modalidade contractual non indefinida, o/a traballador/a poderá optar por incorporarse á mesma polo tempo de duración de dita contratación temporal e sen que o exercicio de esta posibilidade desvirtúe o disposto no paragrafo anterior para ocupar unha vacante de modalidade contractual indefinida en cuanto esta se produza. Os/as traballadores/as que soliciten excedencia como consecuencia de ter sido nomeados para o exercicio de cargos públicos e sindicais, non necesitarán dun ano de antigüidade para a solicitar, concedéndose nestes casos, sendo admitido inmediatamente ao cumprir o seu mandato, neste suposto e durante o tempo de excedencia se computará a antigüidade. Nomeamento para cargo que teña que facer por decreto, por designación ou por cargo electivo. As traballadoras e traballadores terán dereito a un período de excedencia de duración non superior a tres anos para atender o coidado de cada fillo/a tanto que o sexa por natureza ou por adopción nos supostos de acollemento tanto permanente como preadoptivo a contar dende a data de nacemento ou, no seu caso, da resolución xudicial ou administrativa. Tamén terán dereito a un período de excedencia de duración non superior a dous anos, ata o 2º grao de consanguinidade ou afinidade, que por razóns de idade, accidente ou enfermidade non poida valerse por si mesmo, e non desenrolen actividade retribuída. A excedencia contemplada no presente apartado constitúe un dereito individual dos traballadores/as, homes ou mulleres, non obstante, se dous ou máis traballadores/as da mesma empresa xerasen este dereito no mesmo período de tempo polo mesmo suxeito causante, o empresario poderá limitar seu exercicio simultáneo por razóns xustificadas de funcionamento da empresa. Cando un novo suxeito causante dera dereito a un novo período de excedencia, o inicio da mesma dará fin o que, no seu caso, viñérase gozando. O período en que o/a traballador/a permaneza en situación de excedencia conforme ao establecido neste será computable a efecto de antigüidade e o traballador/a terá dereito a asistencia a cursos de formación profesional cuxa participación deberá ser convocado polo empresario, especialmente con ocasión da súa reincorporación. Durante o primeiro ano terán dereito a reserva do seu posto de traballo. Transcorrido dito prazo a reserva quedará referida a un posto de traballo do mesmo grupo profesional ou categoría equivalente. Tódolos/as traballadores/as terán dereito ao tempo necesario retribuído pola empresa cada vez que teñan que asistir á consulta do médico de cabeceira se coincide co tempo de traballo. O/a traballador/a que teña que acudir a un consultorio médico estará obrigado a avisar anticipadamente á empresa, a cal, porá a disposición do/a traballador/a o xustificante correspondente, que deberá devolver a empresa unha vez cuberto polo médico. Para a súa asistencia á consulta do especialista, os/as traballadores/as terán dereito a todo o tempo necesario logo da presentación do volante do médico de cabeceira. Así mesmo, terán dereito a 3 horas retribuídas para asistir a consultorio médico con fillos/as menores de 16 anos ou parentes discapacitados físicos ou psíquicos calquera que sexa a súa idade, cun máximo de dúas veces ó mes, sempre que a súa xornada laboral sexa coincidente co horario de consulta médica e co horario de traballo do seu cónxuxe ou compañeiro ou compañeira. Os procesos de rehabilitación non terán a consideración de consulta médica para efectos do dereito regulado anteriormente. Os/as traballadores/as na prestación do servizo, teñen dereito a unha protección eficaz en materia de Seguridade e Saúde. As empresas están obrigadas a avaliar os riscos e adoptar todas as medidas necesarias para os evitar e cando isto non sexa posíbel, a proporcionar. tódolos medios de protección eficaces, como: sinais, valas, prendas reflectoras, roupa e calzado de seguridade,. etc. Todo o persoal comprendido no presente Convenio se someterá a unha revisión médica anual voluntaria, que será por conta da empresa; ao persoal que traballe de noite se lle aboarán dúas horas normais do seu salario. En todo caso quedan a salvo os acordos mais favorábeis entre as partes. O resultado de dito recoñecemento será entregado a cada traballador/a aos efectos oportunos e o resultado global das revisións, así mesmo, darase copia ao Comité de Seguridade e Saúde Laboral ou aos Delegados de Prevención. Cambiarase ás persoas de maior idade ou con saúde delicada, para que realicen os traballos de menor esforzo físico dentro da súa categoría. No suposto de parto, a suspensión terá unha duración de 16 semanas, que se gozarán de maneira ininterrompida, ampliables no suposto de parto múltiple en dúas semanas mais por cada fillo/a a partir do segundo. O período de suspensión distribuirase á opción da interesada sempre que 6 semanas sexan inmediatamente posteriores o parto. No caso de falecemento da nai, o pai poderá facer uso da totalidade ou, se é o caso, da parte que reste do período de suspensión. Non obstante o anterior, e sen prexuízo das 6 semanas inmediatas posteriores o parto de descanso obrigatorio para a nai, no caso de que o pai e nai traballen, esta, ó iniciarse o período de descanso por maternidade, poderá optar porque o pai goce dunha parte determinada e ininterrompida do período de descanso posterior o parto ben de forma simultánea ou sucesiva co o da nai, agás que no momento da súa efectividade na incorporación ó traballo da nai supoña un risco para a súa saúde. Nos supostos de adopción e acollemento tanto preadoptivo como permanente, de menores de ata 6 anos a suspensión terá unha duración de 16 semanas ininterrompidas, ampliable no suposto de adopción ou acollemento múltiple en dúas semanas mais por cada fillo a partir do segundo, contadas á elección do traballador/a, ben a partir da decisión administrativa ou xudicial de acollemento, ben a partir da resolución xudicial pola que se constitúe a adopción. A duración da suspensión será, así mesmo, de 16 semanas no supostos de adopción e acollemento de menores maiores de 6 anos de idade cando se trate de menores discapacitados ou discapacitados ou que polas súas circunstancias e experiencias persoais ou que por prover do estranxeiro, teñan especiais dificultades de inserción social e familiar debidamente acreditadas polos servizos sociais competentes. No caso de que a nai e o pai traballen, o período de suspensión distribuirase a opción dos interesados, que poderán goza-los de xeito simultáneo ou sucesiva, sempre que con períodos ininterrompidos e cos límites sinalados. Nos casos de gozo simultáneo de períodos de descanso, a suma dos mesmos non poderá excederse das 16 semanas previstas, nos apartados anteriores ou das que correspondan no caso de parto múltiple. Os períodos os que se refiren o presente artigo poderán gozarse en réxime de xornada completa ou a tempo parcial, previo acordo entre os empresarios e os traballadores/as afectados/as, no termos que regulamentariamente se determinen. Nos supostos de adopción internacional cando sexa necesario o desprazamento previo dos pais ó país de orixe do adoptado, o período de suspensión, previsto para cada caso neste artigo, poderá iniciarse ata 4 semanas antes da resolución pola que se constitúe á adopción. Ós efectos da prestación económica por risco durante o embarazo. As mulleres embarazadas terán dereito a que se lle cambie de posto de traballo a outro máis acorde co seu estado, non estando obrigadas en ningún caso a desempeña-las súas funcións en lugares radioactivos, infecciosos ou perigosos para o seu embarazo. Esta situación dará lugar a unha suspensión do contrato de traballo cunha duración máxima de dezaseis semanas, remitíndonos ó D. Lei do 3 de marzo de 1989. Durante o período citado a traballadora terá dereito ó abono das prestacións económicas correspondentes, con cargo á Seguridade Social e complementada ata o 100% do salario como para o caso de baixas por enfermidade ou accidente. As empresas están obrigadas a facilitar ao persoal, antes de que comecen a desempeñar calquera posto de traballo, información sobre os riscos e perigos que lle poidan afectar, e sobre a forma, métodos e procesos que deban observarse para os prever ou evita-los, informarase así mesmo aos Delegados de Prevención ou, no seu defecto, aos representantes dos/as traballadores/es. Establecerase un sistema de puntos para a entrega da roupa. A compensación económica aboarase no mes de Maio, Complemento Vestiario. O abono deste complemento non exime ao traballador/a de ter un mínimo de roupa en bo estado. Durante a vixencia deste convenio, entregarase unha uniformidade completa unha vez ó ano, en Maio, segundo aos acordos tomados entre a Representación Legal dos Traballadores/as e a Empresa. Aqueles traballadores/as que se lles rompa ou deteriore calquera das prendas da uniformidade, se lles entregara outra nova, previa entrega da rota ou deteriorada. O material será entregado en cada centro de traballo pola Empresa. Antes da entrega da roupa darase audiencia aos delegados/as de Prevención, que emitira a súa opinión. No caso de que por circunstancias do mercado ou mandato do cliente houbese que variar o modelo, ou a cor, ou calquera outra característica dalgunha peza(cambios dunhas pezas por outras, etc.), a Empresa entregara a Representación Legal dos Traballadores/as a nova mostra, a fin de que se comprobe que non diminúe a calidade na peza substituída. Para os traballadores/as de nova incorporación a empresa proporcionara aos traballadores/as o seguinte xogo completo de prendas: Entregarase luvas aos traballadores/as cando faga falta. Entregaranse tódolos EPIS necesarios para as funcións onde se necesiten equipas especiais para o desenvolvemento do traballo a realizar. No caso de retirada do carné de conducir, realizando seu cometido co vehículo da Empresa e por causa non imputable o traballador/a, a Empresa comprometese a lle facilitar o condutor afectado un posto de traballo de acordo coa súa categoría profesional sen que con iso vexa diminuído o seu salario, sempre que no medie embriaguez e consumo de estupefacientes. Si xurdiran outros condutores con retirada do carne de conducir, no período que coincidan ámbolos dous, o reparto do posto de traballo facilitado co seu salario inalterado será a partes iguais, e no resto do período un deles, de maneira alternativa, terá un cambio de categoría provisional a categoría inmediatamente inferior cunha merma do salario. A empresa subscribirá unha póliza cunha axencia de seguros que cobra as seguintes situacións: 1º Se como consecuencia de accidente laboral, enfermidade profesional e enfermidade derivada do traballo, se derivase unha situación de invalidez en grao de incapacidade permanente total ou absoluta, para toda clase de traballo, se abonará ao traballador/a a cantidade de 33.000,00 euros a tanto alzado e dunha soa vez.2ºSe como consecuencia do accidente laboral derivara falecemento do traballador/a, se aboará 20.000,00 euros a tanto alzado e dunha soia vez aos seus beneficiarios. O abono destas cantidades efectuarase dentro do prazo mais breve posible, como máximo, da data na que fora declarada a invalidez polo organismo oficial competente ou da data de falecemento, e dentro dos prazos e condicións que establece a normativa vixente. O/a traballador/a que por causas de accidente ocorrido na prestación de traballo para a empresa, ou por enfermidade lle sexa recoñecida polo tribunal medico de incapacidades unha incapacidade parcial, para o seu traballo habitual, a empresa asignaralle un posto de traballo sempre que sexa posible dentro da organización dos traballos a desenrolar e en función das aptitudes do/a traballador/a. Ao obxecto de contribuír e garantir o principio de estabilidade no emprego, a absorción do persoal entre quen se aconteza, mediante calquera das modalidades de contratación de xestión de servizos públicos, contratos de arrendamentos de servizos, ou de outro tipo, nunha concreta actividade das reguladas no ámbito funcional do presente Convenio, se levará a cabo nos termos indicados no presente. No sucesivo, o termo contrata engloba con carácter xenérico calquera modalidade de contratación, tanto pública como privada, excepto cando o usuario final sexa particular e destinado ao seu uso privativo e residencial, e identifica unha concreta actividade que pasa a ser desempeñada por unha determinada empresa, sociedade ou organismo público. No suposto de que unha ou varias contratas cuxa actividade ben sendo desempeñada por unha ou distintas empresas ou entidades públicas se fragmenten ou dividan en distintas partes, zonas ou servizos ao obxecto de posterior adxudicación, pasarán a estar adscritos ao novo titular aqueles/as traballadores/as que realizasen o seu traballo na empresa saínte nas concretas partes, zonas ou servizos resultantes da división producida, cun período mínimo dos catro últimos meses, sexa cal fora a súa modalidade de contrato de traballo, e todo iso aínda cando con anterioridade traballasen noutras zonas, contratas ou servizos distintos. Se subrogasen, así mesmo, os traballadores/as que se atopen nos supostos 2 a 4, ambos inclusive, do apartado 1 deste e que realizasen o seu traballo nas zonas, divisións ou servizos resultantes. No caso de que distintas contratas, servizos, zonas ou divisións daquelas se agrupen nunha ou varias, a subrogación do persoal operará respecto de tódolos aqueles/as traballadores/as que, con independencia do seu traballo nas que resulten agrupadas con un tempo mínimo de catro meses anteriores e todo iso aínda cando con anterioridade prestasen servizos en distintas contratas, zonas, divisións ou servizos agrupados. Se subrogarán así mesmo os/as traballadores/as que se atopen nos supostos 2 a 4, ambos inclusive, do apartado 1 deste e que realizasen o seu traballo nas contratas, zonas, divisións ou servizos agrupados. A subrogación do persoal así como os documentos a facilitar operarán en tódolos supostos de substitución de contratas, partes, zonas ou servizos que resulten da fragmentación ou división das mesmas, así como nas agrupacións que daquelas podan efectuarse, aínda tratándose das normais substitucións que se produzan entre empresas ou entidades públicas que leven a cabo a actividade dos correspondentes servizos, e iso aínda cando a relación xurídica se estableza só entre quen adxudica o servizo por un lado e a empresa que resulte adxudicataria por outro, sendo de aplicación obrigatoria, en todo caso a subrogación do persoal nos termos indicados e iso con independencia tanto da aplicación, no seu caso, previsto no 44 do Estatuto dos Traballadores, como da existencia por parte do empresario saínte de outras contratas alleas á que é obxecto de sucesión. A empresa saínte deberá facilitar á empresa entrante e aos representantes dos/as traballadores/as os seguintes documentos: A liquidación das partes proporcionais das pagas extraordinarias, vacacións, etc. que correspondan á os/as traballadores/as as realizará a empresa saínte. A Empresa entregará cada seis meses aos Representantes Legais dos/as Traballadores/as, a relación das persoas que compoñen o servizo, indicando sempre a antigüidade, tipo de contrato e a súa data de vencemento, e a categoría correspondente. Os incrementos do convenio para os anos de vixencia do mesmo serán os seguintes: No suposto que o IPC real do ano 2018 supere ao incremento, a diferenza será aboada con carácter retroactivo. O aboamento dos salarios deberá efectuarse antes do día último día hábil do mes. A empresa está obrigada da, a petición do traballador/a, a conceder un anticipo polo importe do salario mensual devengado. Táboa no anexo. As horas traballadas durante o período comprendido entre as dez da noite e as seis da mañá, salvo que o salario se establecese atendendo a que o traballo sexa nocturna pola súa propia natureza, terá unha retribución específica, denominada plus de nocturnidade, incrementada nun 25 % sobre o salario base. Establecese un Plus TP para os traballos Tóxicos, Penosos ou Perigosos. Devengarase este Plus PTP por: Faranse acordo co seguinte: Hora o fracción superior a trinta minutos. Regulado polas subidas anuais. Plus festivo: Regulado polas subidas anuais. Todo o persoal acollido a este convenio percibirá a cantidade reflectida neste apartado, por 15 mensualidades. Se estes modelos non puidesen delimitarse aplicarase como modelo de referencia o de 2 trienios e 5 quinquenios, abonándose, con independencia do modelo que se aplique, as seguintes cantidades: Trienio 5,45 € por salario mes Quinquenio 10,90 € por salario mes As cifras arriba sinaladas son de aplicación para todos os grupos profesionais. Non regulado polas subidas anuais. Todo o persoal acollido a este convenio percibirá a cantidade reflectida neste apartado, por 15 mensualidades: Grupo 1 59,11€/mes 60,11€/mes 61,13€/mes Grupo 2 44,34€/mes 45,09€/mes 45,86€/mes Grupo 3 31,10€/mes 31,63€/mes 32,17€/mes Regulado polas subidas anuais. Establécense tres pagas extraordinarias que se aboarán nos primeiros 15 días dos meses de Marzo, Xullo e Decembro de cada ano, polo importe de: salario mensual, antigüidade e plus convenio. As pagas de Xullo e Decembro devengaranse de forma semestral, é dicir, de Xaneiro a Xuño a correspondente a de Xullo; e de Xullo a Decembro a correspondente a de Decembro, que se aboarán nos primeiros 15 días deses meses. A paga de Marzo devengarase por ano natural, é dicir de Xaneiro a Decembro e pagarase no mes de Marzo, ou no mes de Decembro para aqueles traballadores/as que ingresen a partir do 1 de xaneiro do ano en curso. Ao persoal que cese ou ingrese na empresa no transcurso do ano aboaranse as gratificacións, rateando o seu importe en razón ao tempo de servizos, computándose a semana ou os meses completos. Esta mesma norma aplicarase aos traballadores/as eventuais, interinos e contratados por tempo determinado. De común acordo cos/as traballadores/as, as empresas poderán ratear e aboar o importe das pagas extraordinarias mensualmente. Devanditas pagas haberán de referirse ao ano natural anterior, aboándose a prorrata dos días traballados, con todo, esta paga percibirase na súa integridade, independentemente de que o traballador/a estivese en calquera situación de IT durante o período de devengo de devandita paga. Na situación de IT derivada de: hospitalización, maternidade, accidente de traballo ou enfermidade profesional, a Empresa complementará ata o 100% do salario base, antigüidade e plus convenio dende o primeiro día do parte de baixa. Para os casos de IT derivada de enfermidade común ou accidente non laboral, a Empresa complementará ata o 90% do salario base, plus convenio e antigüidade, a partir do día 21 do inicio da baixa. A primeira baixa do ano por IT común aboarase ata o 100%. Co fin de mellorar as situacións e estados de IT, a Empresa mediante servizos médicos poderá verificar o estado de enfermidade e accidente do empregado, para o que deberá acudir aos recoñecementos médicos aos que sexa citado. Naqueles supostos en que a Empresa denuncie posibles irregularidades nas situacións de IT poderá deixar de aboar este complemento, sempre que exista acordo maioritario nunha comisión formada ao efecto por dous representantes da Empresa e dos/as traballadores/as, quedando fixado no importe mínimo que marca a lei. a) Desprazamentos: Os gastos de viaxe correrán a cargo da empresa, xa sexa facilitando medios propios ou indicando o medio máis idóneo de transporte. Tanto dentro como fose do casco urbano de calquera poboación ou capital, no referinte ao tempo de desprazamento, a empresa, os traballadores/as e representantes sindicais, lembrarán o mais vantaxoso para ambas partes. b) Axudas de custo: Un xantar fora 20,03€/día 20,37€/día Dous xantares fora 39,99€/día 40,67€/día 2 xantares +durmida fora domicilio 119,56€/día 121,59€/día Quilometraxe por utilizaciónVehículo propio 0,363€qm 0,369€/día Estarase ao disposto no Real Decreto Lexislativo 8/2015, de 30 de outubro, polo que se aproba o texto refundido da Lei Xeral da Seguridade Social e demais normativa de desenrolo na materia. En todo o relacionado con este tema rexerá ó disposto nos artigos 61 e seguintes do Estatuto dos Traballadores, determinándose que cando un representante legal deba saír da empresa para exercer funcións de representación deberá comunicalo á mesma o día anterior, agás situacións excepcionais que se terán que xustificar posteriormente. Como xustificante será válido o comprobante dos Organismos Oficiais ou da Central Sindical correspondente. Os membros do Comité de Empresa e Delegados de Persoal disporán das seguintes horas sindicais para o exercicio das funcións representativas segundo a seguinte escala: As horas sindicais poderanse acumular e criarase unha bolsa de horas. Será obrigatorio colocar un taboleiro de anuncios para a información sindical, que se axustará ó disposto no Estatuto dos Traballadores. Os/as traballadores/as terán dereito a reunirse en asemblea por un tempo máximo de 6 horas durante o ano debendo comunicar á empresa a súa celebración cunha antelación de 48 horas, agás situacións excepcionais de conflito ou folga, na que bastará con preavisar con 24 horas de antelación. Prohíbese toda discriminación, por razón de sexo ou idade dos/as traballadores/as en materia salarial, cando desenvolvan traballos de igual valor e/ou categoría, así como en materia de promoción, ascensos, xornada, etc. A empresa, non poderá contratar a través das empresas temporais (ETT) tanto para substitucións de vacacións, IT, etc. Así como, calquera posto novo de traballo (ampliación de cadro de persoal, postos de nova creación, etc). Os/as traballadores/as teñen dereito a desenvolver a súa actividade laboral e profesional en lingua galega, como lingua propia de Galicia (artigo 5.1 do Estatuto de Autonomía), e a recibir formación lingüística para mellorar o servizo ao público no seu posto de traballo. No seo da empresa a dirección e os representantes dos/as traballadores/as fomentarán o uso da lingua galega nas actividades internas e nas súas relacións. Artigo35. Emprego fixo. As partes asinantes deste convenio, para unha maior estabilidade no emprego, acordan fomentar a contratación indefinida, establecendo como cadro de persoal fixa mínima das empresas do 80% do cadro de persoal total. Todo comportamento ou situación que atente contra o respecto á intimidade e/ou contra a liberdade dos/as traballadores/as, condutas de acoso sexual verbais ou físicos, serán conceptuadas como faltas moi graves, graves ou leves en función da repercusión do feito. Nos supostos en que se leve a cabo servíndose da súa posición xerárquica coa persoa e/ou con persoas con contrato laboral non indefinido, a sanción aplicarase no seu grao máximo. O Comité de Empresa, os/as delegados/as de persoal, sección sindical e a dirección da empresa, velarán polo dereito á intimidade do/a traballador/a afectado/a, procurando silenciar a súa identidade, cando así sexa preciso. As normas contidas no presente convenio regularán as relacións entre a empresas e o seu persoal, comprendidos dentro do ámbito territorial que se expresa no 1° do mesmo. O non previsto no texto do presente convenio, será de aplicación o estatuto dos Traballadores e demais normas complementarias contidas na lexislación laboral vixente. As melloras económicas pactadas no presente Convenio non poderán ser absorbidas nin compensadas por melloras voluntarias anteriores e futuras. Crearase unha Comisión Paritaria composta por un máximo de 1 por cada parte membros que serán designados a partes iguais por cada un dos participantes na firma do convenio, sindical e empresarial. Unha e outra poderá dotarse de asesores. Os acordos da comisión paritaria adoptaranse, en todo caso, por unanimidade e terán a mesma eficacia e rango que a norma que fose interpretada. A Comisión Paritaria reunirase cando fose requirida por algunha das partes a través dunha orde do día, tamén poderá reunirse con carácter extraordinario previa convocatoria dalgunha das partes. Funcións e procedementos da Comisión Paritaria: A Comisión Paritaria terá as seguintes funcións: As dúas partes conveñen que calquera dúbida ou diverxencia que poida xurdir sobre a interpretación ou aplicación deste Convenio, sexa sometida, antes de establecer reclamación ante os órganos competentes, a informe da Comisión Paritaria. A Comisión Paritaria deberá emitir o seu informe nun prazo máximo de 1 día a partir do día seguinte en que fose solicitado. As partes acordan someter as discrepancias producidas no seno de dita Comisión as disposicións contidas no Acordo Interprofesional Galego sobre procedementos extraxudiciais de resolucións de conflitos colectivos de traballo (AGA). En calquera caso as funcións e actividades da Comisión Paritaria, non obstruirán en ningún modo o libre acceso á xurisdición administrativa e contenciosa prevista na Lei. Tamén, e de cara a resolver de maneira efectiva as discrepancias que poidan xurdir para a non aplicación das condicións de traballo o que se refire o artigo 82.3 do Estatuto dos Traballadores, as partes asinantes do presente Convenio acordan acollerse as disposicións contidas no acordo sinalado no parágrafo precedente. As faltas cometidas por os traballadores ao servizo das empresas se clasificarán atendendo a súa importancia e circunstancias concorrentes en leves, graves e moi graves. Se considerarán faltas leves as seguintes: Se considerarán faltas graves as seguintes: Se considerarán faltas moi graves as seguintes: As faltas leves prescribirán aos 10 días; as graves aos 20 días, e as moi graves aos 60 días, a partir da data en que a empresa tivo coñecemento da súa comisión, e, en todo caso, aos seis meses de cometerse. As sancións que as empresas poderán impoñer, segundo a gravidade e circunstancias das faltas cometidas, serán as seguintes: Previamente á imposición de sancións por faltas graves ou moi graves aos traballadores/as que ostenten a condición de representantes legais dos traballadores ou sindicais, lles será instruído expediente contraditorio por parte da empresa, no que serán oídos, ademais do interesado, outros membros da representación a que este pertenza, si os houbese. En calquera caso a empresa deberá dar traslado ao Comité ou Delegado/s de Persoal no prazo de dous días de unha copia da notificación ou aviso de sanción comunicada ao traballador/a. GRUPO 1 1.213,62€ 1.234,61€ 1.255,60€ GRUPO 2 1.135,29€ 1.154,92€ 1.174,55€ GRUPO 3 1.074.00€ 1.092,57€ 1.111,14€ EUROS 5,45 10,90 21,80 32,70 43,60 GRUPO 1 59,11€/MES 60,11€/MES 61,13€/MES GRUPO 2 44,34€/MES 45,09€/MES 45,86€/MES GRUPO 3 31,10€/MES 31,63€/MES 32,17€/MES Hora Extra 14,70€ 14,95€ 15,20€ Plus Festivo 50,77€ en 8 horas 51,64€ en 8 horas 52,52€ en 8 horas Hora ou f racción superior a 30 minutos 1,69 € hora 1,72€ hora 1,75€ hora Un xantar fora 19,69€/día 20,03€/día 20,37€/día Dous xantares fora 39,31€/día 39,99€/día 40,67€/día 2 xantares + durmida fóra domicilio 117,53€/día 119,56€/día 121,59€/día Quilometraxe por utilización vehículo propio 0,357€ qm 0,363€ qm 0,369€/día